Paterna modifica l'ordenança fiscal per a incloure a les Falles com a entitat d'excepció de la taxa per ocupació de via pública
06/04/2016

# Paterna modifica l'ordenança fiscal per a incloure a les Falles com a entitat d'excepció de la taxa per ocupació de via pública

[![Foto de la presentación de las Falleras Mayores 2016](/images/noticias/2016/04/fallas.jpg)](/images/noticias/2016/04/fallas.jpg)

06.04.2016

El canvi de l'ordenança fiscal que regula la taxa per l'ocupació de la via pública va ser aprovat en el ple ordinari de març celebrat la setmana passada

L'Ajuntament de Paterna ha aprovat la modificació de l'Ordenança Fiscal que regula la taxa per ocupació de la via pública de llocs, casetes de venda, espectacles o atraccions situades en terreny d'ús públic i indústries de carrer i ambulants i rodatges cinematogràfics per a incloure en ella a les Falles.

Amb aquest canvi, que va ser aprovat en el passat ple de març, l'Equip de Govern socialista situa a les comissions falleres en el pagament de taxes municipals per ocupació de la via pública al mateix nivell que la resta de col•lectius de caràcter festiu o cultural del municipi com les penyes, les comparses o les confraries, totes elles ja contemplades com a excepcions del pagament d'aquesta taxa.

D'aquesta manera, Paterna equipara fiscalment a totes les entitats i col•lectius sense ànim de lucre de caràcter festiu o cultural d'interès local, incloent les Falles com a festes d'interès general igual que les Festes Majors de Paterna en Honor al Santíssim Crist de la Fe i Sant Vicent Ferrer, que sí que estaven contemplades en l'ordenança.

A banda de les entitats que realitzen les seues activitats fester culturals dins del marc de les falles i de les Festes Majors, aquesta mateixa ordenança també estableix que no estan subjectes a la taxa les ocupacions de via pública realitzades per les associacions de comerç, sempre que l'activitat a desenvolupar tinguera com l'objectiu promocionar el comerç local i no lucrarse econòmicament.